god-bog.dk | Gode bøger vi har læst | Side 139
Storyteller – En biografi om Jørgen Poulsen
8. februar 2008 Ib Ahnfeldt-Mollerup	Skriv en kommentar
Jesper Strudsholm: Storyteller – en biografi om Jørgen Poulsen
Denne biografi er skrevet FØR alt det her med, at Jørgen Poulsen røg i medieuvejr i forbindelse med sit opstilling til folketingsvalg og afgang fra Dansk Røde Kors som generalsekretær. Og kan man så læse denne bog med samme udbytte som før? Ja! Helt bestemt. Jeg læser i denne biografi, at vi har med et menneske at gøre, som specifikt bruger storytelling i sit virke – om det så gælder journalistikken på DR eller som generalsekretær for Dansk Røde Kors.
Poulsens biografi er skrevet af Jesper Strudsholm, som formår at tegne et billede af en ambitiøs mand med evne til at formidle sit stof. Det er en god bog – som giver stof til eftertanke: Hvor langt kan man tillade sig at gå i sandhedens tjeneste? Hvor meget kan man tillade sig at forme sandheden for en god sags tjeneste og for sin egen vindings skyld?
← Forrige 1 … 138 139 140 … 143 Næste →